Sensorveiledning:   
NOR4450 Teoretiske innfallsvinkler til masteroppgave i nordisk litteratur

Omfang: 10 studiepoeng  
Vurderingsform: Muntlig eksamen  
Karakterskala: A-F

Emnet er obligatorisk for masterstudenter i nordisk litteratur, men følges også av lektorstudenter og andre. Kandidatene har tilgang til pensumliste og timeplan/undervisningsopplegg under eksaminasjonen. Totalt ca. 30 minutter avsettes i forbindelse med eksaminasjon og vurdering av hver student.

Som det fremgår av emnebeskrivelsen legges det på seminaret opp til å studere hermeneutiske, historiske, sosiologiske, etiske og estetiske innfallsvinkler til litteraturvitenskapelig analyse og tekstforståelse med utgangspunkt i et utvalg teoretiske tekster og litterære eksempler.

Studentene kan til eksamen bli bedt om å redegjøre for sentrale punkter i alle pensumtekster og tematiske områder som pensumbidragene kan grupperes i. Sensuren vil avhenge av kandidatens evne til selvstendig refleksjon, til å stille kritiske spørsmål og trekke forbindelser mellom deler av pensum og problemstillinger som behandles i tekstene, dessuten av hvordan de litterære eksemplene benyttes til å belyse aktuelle spørsmål. Ikke alle aspekter ved en eksamensbesvarelse er like målbare, og sensors faglige skjønn spiller derfor med i vurderingen.